EkBass/fiwiki-20250220-pages-articles huggingface dataset:
Ulla Pokki

Ulla Linnéa Lanning (o.s. Pokki, s. 11. tammikuuta 1935 Helsinki) on entinen suomalainen pikajuoksija. Ulla Pokki karsiutui Helsingin 1952 olympialaisissa 100 metrin juoksun alkuerissä ajalla 12,7 ja 4 × 100 metrin viestijuoksun alkuerissä ajalla 50,2. Hän edusti Suomea neljässä maaottelussa vuosina 1952–1955. Seuratasolla Pokki edusti Huopalahden Hurjia. Hän voitti Suomen mestaruuden 100 metrillä vuosina 1952 ja 1953 sekä 200 metrillä vuosina 1953 ja 1954. Hän saavutti SM-hopeaa 100 metrillä vuonna 1954. Vuonna 1952 hän juoksi 100 metrin Suomen ennätyksen 12,4 s ja seuraavana vuonna 200 metrin Suomen ennätyksen 26,3 s. Uransa parhaan 200 metrin ajan 25,9 s hän juoksi vuonna 1954, mutta sitä ei hyväksytty Suomen ennätykseksi. Urheilu-uransa jälkeen Ulla Lanning on toiminut muun muassa Suomen naisjoukkueen johtajana vuosien 1969 ja 1971 EM-kilpailuissa sekä huoltajana maaotteluissa ja Suomen Urheiluliiton eri valiokuntien jäsenenä. == Lähteet == * === Viitteet === == Aiheesta muualla == * Luokka:Suomalaiset pikajuoksijat Luokka:Vuonna 1935 syntyneet Luokka:Elävät henkilöt
Leena Sipilä

Kaija Helena (Leena) Hussa (o.s. Sipilä, s. 18. elokuuta 1931 Pälkäne) on entinen suomalainen pikajuoksija. Hän karsiutui Helsingin 1952 olympialaisissa 100 metrin juoksun alkuerissä ajalla 13,4 ja 4 × 100 metrin viestijuoksun alkuerissä ajalla 50,2. Hän edusti Suomea yhdessä maaottelussa. Seuratasolla Sipilä edusti Pälkäneen Lukkoa. Hän saavutti SM-hopeaa vuonna 1952. Hänen ennätyksensä 100 metrin juoksussa oli 12,9 s ja pituushypyssä 509 cm. Leena Sipilän isä Väinö Sipilä oli 1920-luvulla kestävyysjuoksun olympiaedustaja ja Suomen mestari. == Lähteet == * === Viitteet === == Aiheesta muualla == * Luokka:Suomalaiset pikajuoksijat Luokka:Vuonna 1931 syntyneet Luokka:Elävät henkilöt
Musta ori (täsmennyssivu)

Musta ori tarkoittaa seuraavia populaarikulttuurin tuotteita * Musta orhi, romaani * Musta ori, romaaniin perustuva elokuva vuodelta 1979, jonka on ohjannut Carroll Ballard ** Mustan oriin paluu, elokuvan jatko-osa vuodelta 1983 * Musta ori, televisiosarja vuosilta 1955–1960 * Musta ori, televisiosarja vuosilta 1990–1993 * Mustan oriin seikkailut, James Hillin elokuva vuodelta 1971 Anna Sewellin romaanista Uljas Musta
Maastopalot Välimeren maissa 2009

pienoiskuva|Sardinia 10. heinäkuuta 2009. Maastopalot Välimeren maissa 2009 oli sarja maastopaloja eri maissa – Espanjassa, Ranskassa, Kreikassa, Italiassa, Turkissa ja Kroatiassa – heinäkuussa 2009. Palojen arvioidaan aiheuttaneen satojen miljoonien eurojen vahingot ja tuhonneen eteläisessä Euroopassa 27. heinäkuuta 2009 kymmeniä tuhansia hehtaareja maastoa. Espanjan paloissa kuoli 27. heinäkuuta 2009 kuusi palomiestä, ja Sardinian palot vaativat kaksi uhria. Sadat Espanjan, Ranskan, Kreikan ja Italian palot tuhosivat tuhansia hehtaareja metsää ja kymmeniä taloja 24. heinäkuussa 2009.HS 25.7.2009 A27 == Espanja == Lämpötila kohosi Espanjassa paikoin yli 39,1 °C:een. Brittituristeja kehotettiin tarkistamaan matkakohteen tilanne Ulkoministeriön sivuilta ennen sinne matkaamista. Pelkästään Mojácarin alueelta evakuoitiin ainakin 1 500 ihmistä. Lisäksi savu levisi laajalle alueelle. Espanjassa oli korkeimman asteen palovaroitus. Yli 4 000 ihmistä joutui jättämään kotinsa Kanariansaarilla La Palman saarella metsäpalojen vuoksi 1. elokuuta 2009. Sotilaat sammuttivat paloja Teneriffalla. Espanjan radion mukaan tuhoutui 1 000 ha metsää. Koillis-Espanjassa maastopalot jatkuivat 20. elokuuta 2009 ja olivat tuhonneet jo 6 000 hehtaaria metsää. Maastopaloja oli myös Portugalin pohjoisosissa. == Kreikka == Suuri metsäpalo leimusi elokuun lopussa Kreikassa 40 kilometrin päässä pääkaupungista Ateenasta. Savu ja tulenkajo näkyivät kaupungin keskustaan. Ympäristöjärjestöjen mukaan Kreikan metsäpaloalueet on tähän mennessä muutettu suurelta osin asuinalueiksi. Kreikkalaispoliitikkoja arvosteltiin piittaamattomasta metsäpalon sammutustyöstä. Moni kreikkalainen uskoo rakennusyhtiöiden olleen metsäpalojen takana. Ateenan yliopiston poliittisen historian professori Thanos Veremisin mukaan yritysten kannustin tulen sytyttämiseen voi olla suuri.HS 27.8.2009 B3 == Katso myös == * Välimerenilmasto * Välimeren kasvillisuus == Lähteet == == Aiheesta muualla == * * Luokka:Vuoden 2009 luonnonmullistukset Luokka:2000-vuosikymmenen maastopalot Luokka:Onnettomuudet Espanjassa Luokka:Tulipalot Ranskassa Luokka:Kreikan historia Luokka:Onnettomuudet Italiassa Luokka:Onnettomuudet Turkissa Luokka:Onnettomuudet Kroatiassa
Lettorahkasammal

Lettorahkasammal (Sphagnum teres) on isokokoinen (5–8 cm) sammallaji. Se kuuluu Sphagnaceae-heimoon ja rahkasammalten sukuun. == Ulkonäkö == Lettorahkasammal on väriltään oranssinvihreä tai varjoisilla paikoilla vihreä. Varressa on yleensä ruskeaa. Sen kärkisilmu on jykevä ja latva viisisäteinen. Sillä on yleensä kolme ulospäistä ja kaksi alaspäistä haaraa. Sen haaralehtien kärjet ovat ulospäin siirottavat, eivät kuitenkaan yhtä paljon kuin okarahkasammalella. == Levinneisyys == Lettorahkasammalta kasvaa laajasti pohjoisella pallonpuoliskolla tundralla, boreaalisella ja lauhkealla vyöhykkeellä. Vuoristoissa lajia tavataan Etelä-Eurooppaa, Intiaa ja Japania myöten. Sitä kasvaa 2400 metrin korkeuteen asti. Lajia kasvaa läpi Euroopan alangoista vuoristoihin. Se esiintyy myös Pohjois-Amerikassa ja Grönlannissa. Lettorahkasammalta esiintyy koko Suomessa, pohjoisessa yleisempänä kuin etelässä. Uhanalaisuusluokittelussa laji on elinvoimainen. == Elinympäristö == Lettorahkasammal kasvaa keski- ja runsasravinteisten soiden välikköpinnoilla. == Lähteet == Luokka:Rahkasammalet
Pallorahkasammal

Pallorahkasammal eli pallopäärahkasammal (Sphagnum wulfianum) on isokokoinen sammallaji. Se kuuluu Sphagnaceae-heimoon ja rahkasammalten sukuun. Pallorahkasammal on yksi Suomen 55:stä vastuulajista lehtisammalissa. Uhanalaisuusluokittelussa se on elinvoimainen. Lajia esiintyy koko Suomessa. Nimensä mukaan pallorahkasammalen verson päät kasvavat pallon muotoisiksi. ==Lähteet== Luokka:Rahkasammalet
Esa Sariola

Esa Sariola (s. 6. heinäkuuta 1951 Rauma) on suomalainen psykologi, kirjailija ja tutkija. Sariola on opiskellut Helsingin yliopistossa teoreettista filosofiaa, yleistä kielitiedettä sekä psykologiaa. Hän on valmistunut filosofian kandidaatiksi vuonna 1978 ja työskentelee psykologina Hesperian sairaalassa. Kaunokirjallisuuden ohella hän on julkaissut myös tietokirjoja ja ollut yhtenä kirjoittajana teoksessa Mies vailla tasa-arvoa (2007). Sariolan esikoisteos on novellikokoelma Väärinkäsityksiä (1984), joka syntyi esikoisromaanin suunnittelemattomana sivutuotteena ja ilmestyi ennen sitä. Romaanin kirjoitusprosessissa alkoi syntyä romaaniin soveltumattomia aineksia, jotka hän kirjoitti novelleiksi ja lähetti Otavan novellikilpailuun 1983.Raisa Mattila, Vahingossa pahan koulukuntaan, Helsingin Sanomat 6.7.2011, sivu B 5 Sittemmin hän on julkaissut romaaneja ja tietokirjoja ja myös käsikirjoittanut kuunnelmia ja näytelmiä. Hänen teoksiaan on käännetty usealle kielelle. Sariolan aihepiiri on ihmisen ahneus ja keskinäinen kilpailu, ja hänet on kritiikeissä liitetty kotimaisen kirjallisuuden "pahuuden koulukuntaan". Häntä kiinnostavat sukupuolten väliset kommunikaatio-ongelmat, valtataistelut niin kotipiirissä kuin työpaikallakin. == Palkinnot ja tunnustukset == *Kirjallisuuden valtionpalkinto 1986 teoksesta Rakas ystävä == Teokset == ===Kaunokirjallisuus=== * *Rakas ystävä: romaani, Otava, 1985 *Kuolemaani saakka: romaani, Otava, 1986 *Jonakin tähtisenä yönä: romaani, Otava, 1987 *Naisten kesken, miesten kesken: romaani, Otava, 1988 *Yhtä suurta perhettä, Otava, 1991 *Luota minuun. Otava, 1994. *Miehelle kuuluu kaikki: romaani, Otava, 2003 *Valtakirja: romaani, Otava, 2007 *Ratkaisu kaikkeen: keskusteluja, Otava, 2008 ;Kuunnelmat *Eliitti ykkönen. Yleisradio, 1988. *En mä tännekään jää. Yleisradio, 1994. *Kaikki kunnolliset vaimot, Yleisradio, 1994. *Rakkautta, seksiä ja seksibisnestä: kuunnelmatrilogia, Yleisradio, 1994. *Sata markkaa kumin kanssa: kuunnelma syyllisyydestä ja häpeästä, Yleisradio, 1994. *Paras miekka, Yleisradio, 1995. *Tehdään haastattelua, Yleisradio, 1995. *Vaimoni ei ymmärrä minua, Yleisradio, 1995. ===Tietokirjallisuus=== *Skitsofrenia: laitoskierteestä vapauteen, Tie paranemiseen. Markku Ojanen, Esa Sariola, Otava, 1986; 2. P. 1996 ISBN 951-1-14634-3 *Hoito vai pakkohoito: miten autan skitsofreniapotilasta, Esa Sariola, Markku Ojanen. Otava, 1997. ISBN 951-1-14341-7 *Niemikotisäätiö: raportti psykiatristen avohoitopotilaiden elämänlaadusta 1990-luvulla, Esa Sariola, Kaija Helenius, Raili Nissinen. Niemikotisäätiö, 2001 ISBN 952-91-4153-X *Tiedän mitä ajattelette: kirjoituksia miehestä, naisesta, elämästä, Kirjapaja, 2003 ISBN 951-625-980-4 == Lähteet == ==Aiheesta muualla== * Esa Sariola, Sanojen aika -sivusto * Vainoharhaisen maailman mestari Esa Sariola (Helsingin kaupunginkirjasto) * Teoksen Valtakirja esittely Kiiltomato.netissä Luokka:Suomalaiset kirjailijat Luokka:Vuonna 1951 syntyneet Luokka:Elävät henkilöt
Pirkko Länsivuori

Pirkko Marjatta Anttila (o.s. Länsivuori, 1. kesäkuuta 1926 Helsinki – 15. tammikuuta 2012) oli suomalainen pikajuoksija. Pirkko Länsivuori karsiutui Helsingin 1952 olympialaisten 200 metrin juoksun alkuerissä. Hän edusti Suomea kahdessa maaottelussa. Seuratasolla Länsivuori edusti Valkeakosken Hakaa ja Nurmeksen Seppoja. Hän voitti Suomen mestaruuden 200 metrillä vuosina 1951 ja 1952 sekä 4 × 100 metrin viestijuoksussa vuosina 1949, 1950, 1952 ja 1953. Hän saavutti SM-hopeaa 100 metrin juoksussa vuosina 1949 ja 1951 sekä 80 metrin aitajuoksussa vuonna 1949. Hän saavutti SM-pronssia 100 metrillä vuonna 1947 ja 80 metrin aidoissa vuonna 1948. Vuonna 1951 hän juoksi 200 metrillä Suomen ennätyksen 26,6. Hänen ennätyksensä 100 metrin juoksussa oli 12,8 vuodelta 1948. Pirkko Anttila oli 100 metrin juoksun Suomen mestarin Sami Länsivuoren isotäti ja ratamoottoripyöräilijä Teuvo Länsivuoren täti. == Lähteet == * * === Viitteet === == Aiheesta muualla == * Luokka:Suomalaiset pikajuoksijat Luokka:Vuonna 1926 syntyneet Luokka:Vuonna 2012 kuolleet
Pirkko Anttila

Pirkko Anttila voi tarkoittaa seuraavia: * Pirkko Anttila, o.s. Länsivuori (1926–2012), suomalainen pikajuoksija * Pirkko Anttila (s. 1929), suomalainen käsityötieteen professori
The Downfall

__NOTOC__ The Downfall on yhdysvaltalaisen deathcoreyhtye Belay My Lastin toinen studioalbumi. Se julkaistiin vuonna 2007 Mediaskare Recordsin kautta. == Kappaleet == Kaikki kappaleet kirjoittanut Belay My Last, ellei toisin mainita. Kaikki sanoitukset kirjoittanut Jason Denney ja Garrett Harer. # # # # # # # # # # # # # == Arvostelut == * Exclaim!: negatiivinenExclaim: Albumn review == Lähteet == Luokka:Belay My Lastin albumit Luokka:Vuoden 2007 albumit
Rissondelfiini

Rissondelfiini eli harmaadelfiini (Grampus griseus) on ainoa Grampus-sukuun kuuluva delfiinilaji. Nisäkäsnimistötoimikunta on ehdottanut lajin uudeksi nimeksi isodelfiiniä. == Esiintyminen == Rissondelfiini esiintyy maailmanlaajuisesti lauhkeiden ja trooppisten vyöhykkeiden merissä, yleensä mieluummin syvissä vesissä kuin lähellä maata. Intian valtameren, Tyynen valtameren ja Atlantin lämpimien osien lisäksi rissondelfiinejä esiintyy Persianlahdella, Välimerellä ja Punaisella merellä. Mustallamerellä lajia ei kuitenkaan esiinny. Rissondelfiinit suosivat mannerjalustan viereisiä, noin 400–1000 metrin syvyisiä syvänteitä, joissa veden lämpötila on vähintään 10 °C mutta mieluiten yli 15 °C. Tyynen valtameren itäosissa arvioidaan elävän 175 000 yksilöä ja länsiosissa 85 000\. Maailmanlaajuisesta populaatiosta ei ole tietoa. == Ulkonäkö == Rissondelfiini on suurikokoinen delfiini, joka voi kasvaa yli kolme metriä pitkäksi ja painaa yli 400 kiloa. Vastasyntynyt poikanen on 1,3–1,7 metriä pitkä. Rissondelfiinillä on pyöreä pää, ulospäintyöntyvä otsa eikä lainkaan nokkaa. Vastasyntyneet rissondelfiinit ovat väritykseltään harmaita mutta tummuvat pian suklaanruskeiksi. Aikuistuessan ne vaalenevat jälleen harmaiksi, ja muuttuvat arpeutumisen myötä vanhemmiten jopa kokonaan valkoisiksi. Arpia synnyttää sekä taistelu urosten välillä että taistelu jättiläiskalmareiden kanssa. == Ravinto == Rissondelfiinien ravinto koostuu pääasiassa kalmareista, mutta ne syövät satunnaisesti myös tursaita ja joitakin kaloja. == Lähteet == == Aiheesta muualla == *Laji.fi: Isodelfiini (Grampus griseus) *ITIS: Grampus griseus *American Cetacean Society fact sheet: Risso's dolphin *University of Michigan, Animal Diversity Web (ADW): Grampus griseus, Risso's dolphin *Food and Agriculture Organization of the United Nations (FAO): Grampus griseus Luokka:Delfiinit
Arabihaukka

Arabihaukka (Falco pelegrinoides) on keskikokoinen jalohaukka. == Koko ja ulkonäkö == Linnun pituus on 34–40 cm, siipien kärkiväli 80–100 cm ja paino 330–850 g. Naaras on koirasta kookkaampi. Arabihaukka on kuin pienikokoinen muuttohaukka. Sukupuolet ovat samanvärisiä. Lajista tunnetaan kaksi alalajia. == Esiintyminen == Arabihaukat elävät nimensä mukaisesti alueella, joka suurin piirtein vastaa arabimaiden aluetta. Lännessä sitä tavataan Kanariansaarilta ja Marokosta alkaen laikuittaisesti Egyptiin Niilin laaksoon, Israeliin, Jordaniaan ja paikoin Arabian niemimaalle. Alalaji babylonicus elää Keski- Aasiassa Iranista itään. Arabihaukan läntiset populaatiot ovat enimmäkseen paikkalintuja, itäiset muuttavat talveksi Pakistaniin ja Intian luoteisosiin. Lajin elinympäristön ala on 1–10 miljoonaa neliökilometriä ja maailman populaatio on kooltaan vähintään 5 000–10 000 yksilöä. == Elinympäristö == Pesimäaikana laji elää enimmäkseen sisämaan kuivilla ja karuilla puoliaavikoilla ja kallioisilla kukkuloilla. Se pesii kuitenkin myös Niilin vehreässä laaksossa. Talvehtimisalueilla lajia tavataan myös keitailla, jokilaaksoissa, pensaikkomailla ja kaupungeissa. == Lisääntyminen == Pesä sijaitsee kallion ulkonemalla tai rakennuksessa, joskus vanhassa varis- tai lokkilinnun pesässä. Pesä on vain painanne ilman rakennusaineksia. Naaras munii tavallisesti kolme munaa. == Ravinto == Arabihaukat saalistavat lähes yksinomaan lentäviä lintuja aina kyyhkyjen ja sorsien kokoisiin saakka. Yleisimmät saalislajit ovat hietakanoja ja Streptopelia-suvun kyyhkyjä. Se saalistaa syöksymällä korkealta ilmasta samoin kuin muuttohaukka, ja sen sanotaan olevan vielä sukulaistaankin nopeampi ja taitavampi saalistaja. Saalisvalikoimaan kuuluu myös lepakoita. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. == Aiheesta muualla == * Kuvia arabihaukasta *ITIS: Falco pelegrinoides Luokka:Jalohaukat
Eläköön elämä

Eläköön elämä on Sonja Lumpeen esittämä musiikkikappale, joka edusti Suomea Eurovision laulukilpailussa 1985. Kappaleen on säveltänyt Petri Laaksonen ja sanoittanut Veli-Pekka Lehto. Kappale sijoittui Göteborgissa järjestetyssä loppukilpailussa 9. sijalle 19:stä finalistista. Kappale julkaistiin tuoreeltaan Sonja Lumpeen esittämänä sekä suomenkielisenä Bruno Korpelan sovittamana että englanninkielisenä Matti Aurasen ja Bruno Korpelan sovittamana versiona. Vuonna 1985 Sonja Lumme levytti kappaleesta myös ruotsinkielisen version sekä toisen suomenkielisen version, jotka julkaistiin levyllä ensimmäisen kerran vuonna 2009 artistin kokoelmalla Päivä ja yö – Kootut levytykset 1983–1985. Vuoden 1985 aikakauslehtien mukaan laulun esityskieltä Göteborgin loppukilpailussa oli harkittu vaihdettavaksi suomesta ruotsiksi, koska suomenkielisen tekstin runsaiden ä-, ö- ja y-vokaaleiden katsottiin heikentävän laulun menestymismahdollisuuksia. Ruotsi olisi ollut myös Sonja Lumpeen oma äidinkieli, mutta esityskielen vaihdosta väitettiin luovutun muun muassa sen ”laskelmoivan vaikutelman” vuoksi. == Lähteet == == Aiheesta muualla == * Kappale Ylen Elävässä Arkistossa Luokka:Suomen euroviisuedustuskappaleet Luokka:Vuoden 1985 euroviisuedustuskappaleet
Leppikosken voimalaitos

Leppikosken voimalaitos on Kiehimänjoessa Paltamon kunnassa sijaitseva vesivoimalaitos. Kajaani Oy:n rakentaman voimalan osti Oulujoki Osakeyhtiö vuonna 1962. Voimalaitoksen pudotuskorkeus vaihtelee 11,1 ja 13,3 metrin välillä. Laitoksessa on kaksi Kaplan-turbiinia, joista saadaan maksimitehoa yhteensä 23 megawattia. Voimalan läpi menevä vesimäärä täydellä teholla on 220 kuutiota sekunnissa, ja vuotuinen sähköntuotto on 75 GWh. Leppikosken voimalaitoksen omistaa Fortum Oyj. ==Lähteet== *Fortumin vesivoimalaitokset (Viitattu 23.8.2017) ==Aiheesta muualla== * * Oulujoen ja Sotkamon reitin voimalaitokset, Museovirasto (Viitattu 11.7.2015) Luokka:Hyrynsalmen reitin alaosan alue Luokka:Paltamo Luokka:Kainuun rakennukset ja rakennelmat Luokka:Suomen vesivoimalat Luokka:Suomen padot
Oleg Skripotška

Oleg Ivanovitš Skripotška (), (s. 24. joulukuuta 1969 Nevinnomyssk, Neuvostoliitto) on venäläinen kosmonautti. Hänet laukaistiin 7. lokakuuta 2010 ensimmäiselle avaruuslennolleen Sojuz-lennolla TMA-01M. Hän liittyi ISS- avaruusaseman retkikunta 25:n miehistöön. Hän jatkoi avaruusasemalla retkikunta 26:n miehistössä. ==Aiheesta muualla== * *NASA *Retkikunta 25:tä edeltävä haastattelu (4.8.2010) Luokka:Venäläiset avaruuslentäjät Luokka:Vuonna 1969 syntyneet Luokka:Elävät henkilöt
Go Betty Go

Go Betty Go oli yhdysvaltalainen Pop Punk yhtye. Se perustettiin vuonna 2001 Los Angelesissa ja sen kaikki jäsenet olivat tyttöjä. Yhtyeen kappale "C'mon" on ollut pelissä Burnout 3. Myös kappale "Very, Very Rich Town" on ollut pelissä The Sims 2: Yliopisto, tosin Sims-kielellä. Yhtye on nyt tauolla. Toistaiseksi viimeinen esiintyminen oli tammikuussa 2010. == Diskografia == === Studioalbumit === * Nothing Is More (2005) === EP:t === * Worst Enemy (2004) * Reboot (2015) Luokka:Yhdysvaltalaiset popyhtyeet Luokka:Yhdysvaltalaiset punkyhtyeet Luokka:Pop punk -yhtyeet
Combat Rock

Combat Rock on brittiläisen The Clashin toukokuussa 1982 julkaistu viides studioalbumi. Levy jäi The Clashin tunnetuimman kokoonpanon viimeiseksi, sillä nauhoitusten jälkeen kitaristi Mick Jones ja rumpali Topper Headon erotettiin yhtyeestä. Kriitikot ja yhtyeen fanit ottivat levyn hyvin vastaan, ja korkeimmillaan Combat Rock oli toisella sijalla Britannian albumilistalla. ==Kappaleet== Kaikki kappaleet ovat The Clashin sanoittamia ja säveltämiä, jos muuta ei mainita. ===A-puoli=== # # # # # # ===B-puoli=== # * # # # # # Luokka:The Clashin albumit Luokka:Vuoden 1982 albumit
Neitoperho

Neitoperho voi tarkoittaa seuraavia: * Neitoperho (), John Fowlesin romaani vuodelta 1963 * Neitoperho (The Collector), William Wylerin elokuva vuodelta 1965 * Neitoperho (), Auli Mantilan elokuva vuodelta 1997 * ”Neitoperho”, Hectorin kappale albumilla Nostalgia == Katso myös == * neitoperhonen, täpläperhosten heimoon kuuluva perhoslaji * Neitsytperho (Butterfly), Matt Cimberin elokuva vuodelta 1982.
Lehtipuu (täsmennyssivu)

Lehtipuu voi tarkoittaa ainakin seuraavia: *lehtipuu, leveälehtinen puu (erotuksena havupuista) ==Sukunimenä== * Markus Lehtipuu (s. 1962), matkailutoimittaja * Otto Lehtipuu (s. 1968), diplomi-insinööri ja poliitikko, VR:n ympäristö- ja yhteiskuntasuhdejohtaja * Topi Lehtipuu (s. 1971), oopperalaulaja * Outi Lehtipuu (s. 1967), Uuden testamentin ja varhaiskristillisyyden tutkija * Unna Lehtipuu (s. 1968), viestintäyrittäjä, tietokirjailija, bloginpitäjä ja toimittaja Luokka:Luettelot henkilöistä sukunimen mukaan
Neitoperho (vuoden 1965 elokuva)

Neitoperho (The Collector) on vuonna 1965 ensi-iltansa saanut William Wylerin ohjaama elokuva. Se perustuu John Fowlesin romaaniin The Collector vuodelta 1963. Elokuvan näyttelijöistä Terence Stamp ja Samantha Eggar saivat kumpikin parhaan näyttelijän palkinnon Cannesin elokuvajuhlilla 1965. Eggar sai 1966 Golden Globe -palkinnon, Wyler sai parhaan elokuvan Sant Jordi -palkinnon ja Eggar parhaan näyttelijä Sant Jordi -palkinnon 1966. Toisin kuin Fowlesin romaani, joka kertoo tarinan sekä kidnappaajan että uhrin näkökulmasta, elokuva kuvaa lähes yksinomaan kidnappaajan näkökulmaa. Pankkivirkailija Freddy Clegg voittaa suuren rahasumman, ostaa talon ja kidnappaa sinne taideopiskelija Mirandan, jota hän on ihaillut etäältä. Osapuolet rakastuvat toisiinsa ja Clegg lupaa vapauttaa Mirandan, mutta tapahtumat saavat toisenlaisen käänteen.The Collector, The New York Times Samasta John Fowlesin romaanista on saanut innoituksensa myös Auli Mantilan ohjaama suomalainen draamaelokuva Neitoperho vuodelta 1997. == Näyttelijät == == Lähteet == == Aiheesta muualla == * Luokka:Vuoden 1965 yhdysvaltalaiset elokuvat Luokka:Vuoden 1965 brittiläiset elokuvat Luokka:Yhdysvaltalaiset romaaneihin perustuvat elokuvat Luokka:Brittiläiset romaaneihin perustuvat elokuvat Luokka:William Wylerin ohjaamat elokuvat Luokka:Yhdysvaltalaiset psykologiset jännityselokuvat
Tomi Uusitorppa

Tomi Uusitorppa (s. 19. marraskuuta 1980 Rauma) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Rauman Pallossa uransa vuonna 1986 aloittanuthttp://www.palloiirot.fi/?x103997=328133 Uusitorppa pelasi Veikkausliigassa neljä kautta: kauden 2001 Rovaniemen Palloseurassa ja kaudet 2002–2004 FC Hämeenlinnassa. Ensimmäisen liigaottelunsa hän pelasi 19. elokuuta 2001 Rovaniemellä RoPS:n pelatessa Kuopion Palloseuraa vastaan. Ensimmäisen liigamaalinsa Uusitorppa teki 19. kesäkuuta 2002 FC Hämeenlinnan pelattua vierasottelun Lahtea vastaan. Yhteensä hän pelasi 79 liigaottelua ja teki niissä kuusi maalia. Hämeenlinnan jälkeen Uusitorppa edusti Someron Voimaa, jossa hän toimi pelaaja-valmentajana. Uusitorppa jatkoi valmennusuraansa Hämeenlinnan Jalkapalloseurassa, jossa hän toimi HJS Akatemian päävalmentajana kaudet 2011 ja 2012. Hyvät esitykset Akatemian valmentajana johtivat Uusitorpan sopimukseen FC Hämeenlinnan kanssa syksyllä 2012. Uusitorppa valmensi FC Hämeenlinnan Kakkosen läntisen lohkon neljännelle sijalle kaudella 2013. Helmikuussa 2014 ilmoitettiin kuitenkin Uusitorpan ja FC Hämeenlinnan purkaneen sopimuksensa yhteisymmärryksessä. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1980 syntyneet Luokka:Elävät henkilöt
Patoamispolitiikka

Patoamispolitiikka eli Kennanin oppi oli Yhdysvaltain ulkopoliittinen doktriini, jonka tavoitteena oli estää kommunismin leviäminen ja Neuvostoliiton ulkopoliittisen vallan kasvu toisen maailmansodan jälkeen. Yhdysvallat pyrki tähän diplomaattisin, sotilaallisin ja taloudellisin keinoin. Patoamispolitiikka oli eräänlainen myöntyväisyyspolitiikan ja toisaalta vyörytyspolitiikan () välimuoto. Termiä käytti ensimmäisen kerran yhdysvaltalainen diplomaatti George F. Kennan raportissaan puolustusministeri James Forrestalille tammikuussa 1947. Patoamispolitiikan englanninkielisen nimityksen containment () esikuvana oli ranskankielinen ilmaus cordon sanitaire, jolla tarkoitettiin länsivaltojen ulkopolitiikkaa Neuvostoliittoa kohtaan 1920-luvulla. Myöhemmin termiä on käytetty Yhdysvalloissa pyrkimyksistä tai tavoitteesta rajoittaa Kiinan vaikutusvallan kasvua maailmalla.http://www.time.com/time/magazine/article/0,9171,983245,00.html http://www.atimes.com/atimes/China/HD20Ad01.html ==Katso myös== *Liennytyspolitiikka ==Lähteet== Luokka:Kylmä sota
Lobamba

Lobamba on Swazimaan historiallinen pääkaupunki ja nykyisinkin maan lainsäädännöllinen pääkaupunki ja kuninkaallinen keskus. Lobamba on muun muassa maan parlamentin istuntopaikka ja kuningataräiti Ntombin asuinpaikka. Ntombi on nykyisen kuninkaan Mswati III:n äiti ja on kuninkaan rinnalla edelleen maan toinen hallitsija (). Kaupungissa on noin 6 000 asukasta. Lobamba sijaitsee maan länsiosaan kuuluvan Hhohhon piirin alueella Ezulwinin laaksossa noin 18 kilometriä Mbabanesta etelään. Kaupunki on kuuluisa kahdesta vuosittaisesta seremoniallisesta tapahtumasta: elo-syyskuussa kuningataräidin kunniaksi järjestettävästä Umhlanga-juhlasta ja joulu-tammikuussa kuninkaan kunniaksi järjestettävästä Incwala-juhlasta. Juhlat koostuvat muun muassa tanssi- ja laulutapahtumista sekä muista perinteisissä asuissa käytävistä juhlamenoista. Kaupungin merkittäviin rakennuksiin kuuluvat muun muassa valtionpalatsi Embo, kuninkaallinen Kraali, swazien kansallismuseo, parlamenttitalo ja entisen kuninkaan Sobhuza II:n museo. Somhlolon stadionilla on 20 000 katsojapaikkaa, ja sitä käytetään monenlaisiin tapahtumiin kuten kruunajaisiin ja konsertteihin. Lentoliikenneyhteyksiä kaupunkiin palvelee Matsaphan lentoasema. == Lähteet == Luokka:Swazimaan kaupungit
Rosvohaukat

Rosvohaukat (Polyboroides) on haukkojen heimoon kuuluva petolintusuku. Se on Polyboroidinae-alaheimon ainoa suku. Rosvohaukkojen sukuun kuuluu BirdLifen mukaan kaksi lajia. == Lajit == * Madagaskarinrosvohaukka (Polyboroides radiatus) * Rosvohaukka (Polyboroides typus) == Lähteet == == Aiheesta muualla == * ITIS: Polyboroides Luokka:Haukat
Kåre Bluitgen

Kåre Bluitgen (s. 10. toukokuuta 1959) on tanskalainen kirjailija ja toimittaja. Hänen kirjallinen tuotantonsa kattaa muun muassa profeetta Muhammedin elämäkerran. 1970-luvulla Bluitgen oli myös aktiivisesti mukana tanskan vasemmiston toiminnassa ja politiikassa. Koulutukseltaan hän on peruskoulun opettaja. Lisäksi Bluitgen on suorittanut journalismin tutkinnon. Bluitgenin kirjoittaessa vuonna 2006 julkaistua profeetta Muhammedista kertovaa lastenkirjaa Koranen og profeten Muhammeds liv, hänellä oli vaikeuksia löytää kuvittajaa kirjalleen. Useat kuvittajat pelkäsivät ääri- islamilaisten reaktioita ja siksi he kieltäytyivät kuvitustyöstä. Tanskalainen sanomalehti Jyllands-Posten sai Bluitgenin vaikeuksista idean pyytää neljääkymmentä pilapiirtäjää tekemään oman karikatyyrinsä profeetta Muhammedista. Kaksitoista näistä pilapiirroksista julkaistiin lehdessä 30. syyskuuta 2005. Julkaisu aiheutti tyrmistystä ääri-islamilaisissa piireissä ja siitä sai alkunsa Muhammad-pilapiirrosjupakkana tunnettu tapahtumasarja. == Julkaisut == * Ernesto (1987) * Bomuldens dronning (1988) * Jaguaren ved verdens ende (1989) * Vi har iført os ligklæder (1989) * Sabers udsendinge (1991) * Bødlens bud (1992) * Lossen med guldører (1994) * Erobrerne (1995) * Og stjernene er af guld (1997) * Himmelbrønden (1997) * En kuffert i Marokko (1999) * Løbende Bjørn (1999) * En støvle faldt fra himlen * Til gavn for de sorte (2002) * Døgnfluen Viva (2002) * Koranen og profeten Muhammeds liv (2006) Luokka:Tanskalaiset kirjailijat Luokka:Tanskalaiset toimittajat Luokka:Vuonna 1959 syntyneet Luokka:Elävät henkilöt
Virihaure

Virihaure on ruotsalaisessa Padjelannan kansallispuistossa sijaitseva järvi. Järven pinta-ala on 112 km2 ja korkeus merenpinnasta 580 metriä. Luokka:Jokimukan järvet Luokka:Luulajanjoen vesistö
Dulé Hill

Karim Dulé Hill (s. 3. toukokuuta 1975 East Brunswick, New Jersey) on yhdysvaltalainen näyttelijä. Hänet tunnetaan muun muassa rooleistaan West Wingin Charlie Youngina, elokuvan Paahde sipulimyyjä Samina ja televisiosarjan Vihjeet hukassa Burton ”Gus” Gusterina sekä sivuosasta elokuvassa Sinussa on se jokin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Twelve Girls Band

Twelve Girls Band on kiinalaisten naisten musiikkiryhmä. Ryhmässä oli alun perin nimensä mukaisesti kaksitoista jäsentä, mutta myöhemmin naisten määrä nousi kolmeentoista. Kiinan numerologia antoi yhtyeen perustajalle Jin Jiangille ajatuksen naisten yhtyeestä. Hän tiesi, että kiinalaisen perinteen mukaan naisten yhtyeessä pitäisi olla kaksitoista jäsentä (kaksitoista hiussolkea). Naiset soittavat perinteisiä kiinalaisia soittimia. Yhtye perustettiin vuonna 2001, ja kolmastoista jäsen Zhan Li Jun liittyi siihen vuonna 2003. ==Jäsenet== *Erhu (kiinalainen viulu) **Sun Ting **Jin Jiang **Zhan Li Jun **Yan Yin **Ying Lei *Pipa (päärynän muotoinen luuttu) **Zhong Bao **Kun Zhang **Shuang Zhang *Yangqin **Ma Jing Jing **Song Mei Yang *Guzheng **Zhou Jian Nan *Dizi (kiinalainen huilu) **Yuan Sun *Xiao (pystysuora huilu) **Liao Bin Qu *Hulusi **Yuan Sun *Du xian qi (yksikielinen sitrasoitin). **Ying Lei Luokka:Kiinalaiset muusikot
DarkBASIC

DarkBASIC on The Game Creatorsin kehittämä BASIC-tyyppinen ohjelmointikieli. Kieli on erityisesti suunnattu 2D- ja 3D-pelien ohjelmointiin mahdollisimman helposti. DarkBASIC ei kuitenkaan sovellu kovin isojen pelien ohjelmointiin, koska sen suorituskyky on melko pieni. Kieli perustuu CoolBasicin tavoin muistiin ladattaviin objekteihin, ja sen lisäksi kuviin ja spriteihin, joita komennetaan objektikomennoilla. Objekteja voi luoda valmiista malleista (mm. kuutio, sylinteri, pallo), tai 3D-mallinnusohjelmalla luoduista 3D-malleista. Mesh-objektien muoto on haettu 3D-mallista, ja ne väritetään jollakin kuvalla. == Esimerkkiohjelma == Alla oleva ohjelma luo vaakasuunnassa pyörivän kuution. sync on sync rate 60 make object cube 1, 100 do yrotate object 1, object angle y(1) \+ 2 sync loop === Katsaus === *sync on asettaa automaattisen synkronoinnin pois päältä, eli käyttäjä huolehtii näytön päivityksestä itse. Ilman tätä komentoa ohjelma on paljon hitaampi. *sync rate määrittää näytön virkistystaajuuden. Parametri 60 kertoo, että näyttö päivitetään 60 kertaa sekunnissa. *make object cube tekee uuden kuutio-objektin. Numero, jolla objektiin viitataan on 1, ja objektin koko on 100. *do aloittaa toistorakenteen. *yrotate object määrittää objektin kulman y-akselin ympäri. 1 on objektin numero, eli äsken luomamme kuutio. object angle y palauttaa halutun objektin (1) kulman y-akselin ympäri. Kun tähän lisätään 2, objekti alkaa pyöriä. *loop lopettaa toistorakenteen. Ohjelmasta voi poistua milloin vain painamalla ESC-näppäintä. Luokka:BASIC-sukuiset ohjelmointikielet
Dinamo-Energija Jekaterinburg

HK Dinamo-Energija Jekaterinburg (), alkujaan Spartak Sverdlovsk, oli venäläinen jääkiekkoseura, joka toimi nykyisessä Jekaterinburgissa (entisessä Svedlovskissa) Sverdlovskin alueella. Joukkue pelasi valtaosan olemassaolostaan Neuvostoliiton toiseksi korkeimmalla sarjatasolla Pervaja Ligassa, mutta nousi Neuvostoliiton ja Venäjän pääsarjaan 1990-luvuksi. Vuonna 2007 pääsarjasta kuusi vuotta aiemmin pudonnut joukkue lakkautettiin. ==Historia== Sverdlovskiin perustettiin jääkiekkojoukkue vuonna 1950 nimellä Spartak Sverdlovsk. Joukkue osallistui Neuvostoliiton toiseen sarjatasoon Pervaja Ligaan, jonka mestaruuden se voitti kyseisellä nimellä 1955 ja 1967. Vuonna 1967 joukkueen nimeksi vaihtui Avtomobilist Sverdlovsk. Se nousi 1960-luvun lopulla pariksi vuodeksi Neuvostoliiton pääsarjaan, mutta putosi aina takaisin toiselle tasolle. Seura voitti Pervaja Ligan 1972, 1974 ja 1977 ja lopulta nousi 1970- ja 1980-lukujen taitteeksi maan pääsarjaan. Avtomobilist Sverdlovsk putosi kuitenkin muutaman kauden jälkeen takaisin Pervaja Ligaan, jonka se voitti vielä 1984 ja 1986. Kaudeksi 1989–1990 Avtomobilist Sverdlovsk nousi jälleen pääsarjaan, ja pelasi siellä Neuvostoliiton hajoamiseen saakka. Tästä joukkue jatkoi 1991–1992 IVY:n mestaruussarjaan. Vuonna 1992 Svedlovskin kaupungin nimi palautettiin Jekaterinburgiksi, ja joukkueen nimeksi tuli Avtomobilist Jekaterinburg. Seura pysyi korkeimmalla sarjatasolla Kansainvälisessä liigassa ja Venäjän jääkiekon superliigassa aina kauteen 1997–1998 asti. Tuolloin juuri nimen Spartak Jekaterinburg saanut seura putosi Vysšaja Ligaan. Joukkue aloitti Vysšaja Ligassa uudella nimellä Dinamo-Energija Jekaterinburg ja kohosi heti yhden kauden jälkeen takaisin superliigaan. Joukkue pelasi kaksi heikkoa kautta superliigassa, minkä jälkeen se pudotettiin Vysšaja Ligaan. Seura jumiutui liigan keskikastiin ja sen hiipuva toiminta lopetettiin vuonna 2007. Vuonna 2006 Jekaterinburgiin perustettiin uusi jääkiekkojoukkue, joka nimettiin HK Avtomobilistiksi. ==Lähteet== *Hockeyarenas.net Luokka:Venäläiset jääkiekkoseurat Luokka:Entiset jääkiekkoseurat Luokka:Jekaterinburgin historia
James McCloud

on Nintendon Star Fox -pelisarjassa esiintyvä kuvitteellinen hahmo. Hän on Fox McCloudin isä ja alkuperäisen Star Fox tiimin perustaja. == Hahmo == James oli hyvä ystävä Peppy Haren ja Pigma Dengarin kanssa kun he työskentelivät Jamesin tiimissä. Pigma kuitenkin petti Jamesin ja Peppyn kun heidät lähetettiin Venom planeetalle tutkimaan outoa aktiivisuutta, joka Kenraali Pepperin mukaan johtui Androssin kokeista. James kuoli, mutta Peppy selvisi viimeisillään takaisin Corneriaan kertomaan Jamesin pojalle, Foxille tämän isän kuolemasta. James oli naimisissa Vixy Reinard -nimisen kettunaisen kanssa mutta tämä kuoli autopommi-iskussa, jonka Andross oli alun perin suunnitellut tappaakseen Jamesin ja saadakseen Vixyn itsellensä, koska Andross oli salaa rakastunut tähän. (Vixy Reinard ilmestyi vain Nintendo Power -sarjakuvissa.) James ilmestyi ensimmäistä kertaa Lylat Wars -pelissä, jossa hän ilmestyi henkenä/kummituksena, joka auttoi poikansa Foxin ulos Androssin pesästä, kun tämä tuhosi Androssin oikean muodon "true form". James ilmestyi pelissä vain kun sen pelasi Hard/Expert-vaikeustasolla. Kun pelaaja pelaa seuraavan kerran pelin uudestaan alusta, heti paihitettyään Androssin ja saamaan Jamesin avukseen, Foxille ilmestyy Jamesin lentäjän aurinkolasit ikään kuin saavutukseksi. James ei ole nähty ikinä ottavan aurinkolasejaan pois päästään missään pelissä. Star Fox: Assaultissa Aparoidi Kuningatar pystyi puhumaan Jamesin äänellä, yrittäen käännyttä Foxin ja muut tämän puolelle. Fox kuitenkin tiesi että tämä versio hänen isästään oli valetta, koska James sanoi kerran Foxille Lylat Wars -pelin lopussa: ”Älä ikinä luovuta, poikani, usko vaistoihisi.” James on ilmestynyt myös muun muassa Star Fox Adventuressa, Star Fox: Assaultissa ja Star Fox Commandissa. James, kuten myös Fox, on suunniteltu stereotyyppisesti amerikkalaisista armeijan lentäjistä, joissa on vivahteita muun muassa Tähtien sota- ja Top Gun -elokuvista. Luokka:Star Fox -pelisarjan hahmot Luokka:Kuvitteelliset palkkasoturit Luokka:Kuvitteelliset ketut
Parijuovamakrilli

Parijuovamakrilli (Grammatorcynus bilineatus) on ahvenkalojen lahkoon kuuluva makrillikala. Se sekoitetaan usein sukulaiseensa haimakrilliin, (Grammatorcynus bicarinatus). == Koko ja ulkonäkö == Parijuovamakrilli kasvaa enimmillään metrin pituiseksi ja 3,5 kg:n painoiseksi. Parijuovamakrillin pää ja vartalo ovat selän puolelta vaaleansinisiä ja vatsan puolelta vaaleankeltaisia. Ensimmäinen selkäevä on valkoinen, muut evät ovat tummanharmaita tai mustia. == Levinneisyys == Parijuovamakrillia on Intian valtameren ja läntisen Tyynenmeren kala. Sen levinneisyysalue ulottuu Punaiseltamereltä itään Andamaanienmerelle asti ja edelleen Australian pohjoisrannikon, Marshallinsaarten ja Fidžisaarten subtrooppisiin ja trooppisiin vesiin. Parijuovamakrilli elää yleensä suurina parvina riuttojen läheisissä matalissa vesissä. Se laskeutuu harvoin yli 15 metriin. == Ravinto == Parijuovamakrilli on nopealiikkeinen petokala, joka syö monenlaisia kaloja ja äyriäisiä, mieluiten kuitenkin sardiineja ja sardelleja. == Kalastus == Parijuovamakrillin pyynnillä ei ole suurta taloudellista merkitystä, mutta virkistyskalastajat kalastavat sitä mielellään. Lajin liha on mureaa ja maukasta mutta tuoksahtaa hieman ammoniakille. Hajun saa pois käsittelemällä kala sitruunamehulla ennen kypsentämistä. Kala on hyvin rasvainen, minkä takia se sopii hyvin savustettavaksi tai ja hiillostettavaksi. Parijuovamakrillia myydään tuoreena, pakastettuna ja säilykkeenä. Se tarjoillaan pääasiassa pannulla paistettuna, uunissa kypsennettynä, savustettuna tai hiillostettuna. == Lähteet == * Antal Vida, Tamás Kótai, 365 kalaa. H. F. Ullmann, 2006. ISBN 978-3-8331-2547-8. === Viitteet === == Aiheesta muualla == * Grammatorcynus bilineatus FishBase. R. Froese ja D. Pauly (toim.). Luokka:Makrillit
Taistolaisuuden musta kirja

Taistolaisuuden musta kirja: Muistoja on toimittaja Ilkka Kylävaaran kirja, jossa käydään läpi taistolaisuuden eli Suomen Kommunistisen Puolueen vähemmistön historiaa. Teos on kokoelma muistelmia ja 1970-luvun kirjallisia lähteitä, joita Kylävaara kommentoi vapaamuotoiseen tyyliin. Tekijä pyysi kirjaansa varten aineistoa ”jokaiselta, joka halusi muistella”.Taistolaisuuden musta kirja, s. 12. Kylävaara oli itse aktiivinen 1970-luvun taistolaisessa kulttuuriliikkeessä. Kirjan nimi viittaa 2000-luvun alussa ilmestyneeseen Kommunismin mustaan kirjaan. Heikki Mäki-Kulmala kirjoitti Kylävaaran teoksen vastineeksi Taistolaisuuden harmaan kirjan. Kirjan mukaan taistolaiset halusivat liittää Suomen Neuvostoliittoon tai saada Suomeen samanlaisen järjestelmän sekä hyväksyivät Tšekkoslovakian miehityksen 1968 tai olivat siitä vaiti. Kirjan mukaan taistolaiset pyrkivät estämään kaiken Neuvostoliiton kritiikin ja harjoittivat suoranaista mielipidevainoa. Kirjan mukaan taistolaisia olivat muun muassa Bengt Ahlfors, Eija Ahvo, Kanerva Cederström, Kaj Chydenius, Henrik Otto Donner, Carolus Enckell, Kristiina Halkola, Päivi Hartzell, Satu Hassi, Jussi Helminen, Pirjo Honkasalo, Laura Jäntti, Kai Kalima, Kaisa Korhonen, Jaakko Laakso, Katariina Lahti, Jyrki Lappi-Seppälä, Raila Leppäkoski, Pertti Melasniemi, Marja-Leena Mikkola, Pekka Milonoff, Christian Moustgaard, Lasse Naukkarinen, Tytti Oittinen, Hannu Raittila, Jeja-Pekka Roos, Juha Rosma, Pentti Saaritsa, Arja Saijonmaa, Pirkko Saisio, Leif Salmén, Asko Sarkola, Jukka Sipilä, Esko-Juhani Tennilä, Leena Uotila, Juha Virkkunen, Kari Väänänen ja Matti Wuori. == Lähteet == == Aiheesta muualla == * * Vesala, Antti: Taistolaisuuden musta kirja ei tarjoa suuria paljastuksia. Jyväskylän Ylioppilaslehti 2/2005, s. 15. * Tuhannen ja yhden totuuden taistolaisuus. Ylioppilaslehti. Luokka:Taistolaisuus Luokka:Suomalaiset politiikan tietokirjat Luokka:Vuoden 2004 kirjat
Lorenzo Mariani

Lorenzo Mariani on Palermon oopperatalon Teatro Massimon taiteellinen johtaja vuodesta 2005. Mariani on opiskellut Harvardin ja Firenzen yliopistossa. Hän aloitti ohjaajanuransa Fiorentinon Maggio Musicale -juhlilla, jonne hän ohjasi Ritari Siniparran linnan. Myöhemmin hän on ohjannut sinne oopperat L’Heure Espagnole (Espanjalainen hetki), Le Comte Ory (Veijarikreivi), Kohtalon voima ja Aida. Hän on ohjannut eurooppalaisissa ja yhdysvaltalaisissa oopperataloissa ja lisäksi Shanghaissa ja Tokiossa. ==Ohjaustöitä== *Don Giovanni 1998 Ferraran musiikkijuhlat *La bohème 1998, Teatro Lirico, Cagliari, Sardinia. *Ritari Siniparran linna (Bologna, Trieste ja Montpellier), *Esclarmonde (Torino), I quattro rusteghi (Geneve), *Rigoletto (Monte Carlo ja Lausanne), *Madame Butterfly (Helsinki), *Iris (Wexford), *La bohème (Bologna) ja *Nabucco (Santanderi). *La bohèmen (Chicago, Lyric Opera) *Rigoletto (Boston, Lyric Opera) == Lähteet == Luokka:Oopperaohjaajat
Tiger Woods PGA Tour

Tiger Woods PGA Tour on Electronic Artsin julkaisema Golf-aiheinen urheilupelisarja. == Pelisarjan pelit == Nimi Julkaisuvuosi Julkaisualustat Tiger Woods '99 1998 PC, PlayStation Tiger Woods PGA Tour 2000 1999 PC, PlayStation, Game Boy Color Tiger Woods PGA Tour 2001 2000 PC, PS2, PlayStation Tiger Woods PGA Tour 2002 2001 PC, PS2 Tiger Woods PGA Tour 2003 2002 PC, Xbox, GameCube, PS2, Mac OS, Game Boy Advance (As Tiger Woods PGA Tour Golf) Tiger Woods PGA Tour 2004 2003 PC, Xbox, GameCube, N-Gage, Game Boy Advance, PS2 Tiger Woods PGA Tour 2005 2004 PC, Xbox, GameCube, Nintendo DS (as Tiger Woods PGA Tour), PS2, Mac OS Tiger Woods PGA Tour 06 2005 PC, GameCube, Xbox, Xbox 360, PS2, PSP Tiger Woods PGA Tour 07 2006 PC, Wii, Xbox, Xbox 360, PS2, PSP, PS3 Tiger Woods PGA Tour 08 2007 PC, Wii, Xbox 360, PS3, PS2, Nintendo DS, PSP, Mac OS X Tiger Woods PGA Tour 09 2008 Wii, Xbox 360, PS3, PS2, PSP Tiger Woods PGA Tour 10 2009 PSP, PS2, PS3, Wii, DS, Xbox 360 Tiger Woods PGA Tour 2009 iOS Tiger Woods PGA Tour Online 2010 Selainpeli Tiger Woods PGA Tour 11 2010 PS3, Wii, Xbox 360 Tiger Woods PGA Tour 12 2011 PC, PS3, Wii, Xbox 360, iOS, Android Tiger Woods PGA Tour 13 2012 PS3, Xbox 360 Tiger Woods PGA Tour 14 2013 PS3, Xbox 360 == Aiheesta muualla == * Pelisarja MobyGamesissä Luokka:PlayStation-pelit Luokka:Xbox 360 -pelit Luokka:Xbox-pelit Luokka:Wii-pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Nintendo GameCube -pelit Luokka:Game Boy Color -pelit Luokka:Golf-pelit Luokka:Videopelisarjat
Cut the Crap

Cut the Crap on brittiläisen The Clashin marraskuussa 1985 julkaistu kuudes ja viimeiseksi jäänyt studioalbumi. Ennen albumin nauhoituksia yhtyeen kitaristi Mick Jones ja rumpali Topper Headon jättivät yhtyeen, mistä johtuen levyllä käytettiin vierailevia muusikoita. Ilmestyessään levyn kaupallinen menestys oli heikko ja se sai osakseen huonoa palautetta kriitikoilta. Ainoastaan singlenä julkaistu This Is England -kappale on jäänyt elämään myöhemmin julkaistuille The Clashin kokoelmille. ==Kappaleet== Kaikki kappaleet ovat Joe Strummerin ja Bernard Rhodesin sanoittamia ja säveltämiä. # # # # # # # # # # # # ;Vuoden 2000 uudelleenjulkaisun bonusraita # * ==Muusikot== Seuraavat henkilöt soittavat Cut the Crap levyllä. Ainoastaan Joe Strummer ja Paul Simonon ovat varsinaisia The Clash yhtyeen jäseniä. Muut soittajat ovat vierailevia muusikoita. *Joe Strummer – laulu *Nick Sheppard – kitara, laulu kappaleissa "North and South" ja "Play to Win" *Mickey Gallagher – koskettimet ja syntetisaattori *Norman Watt-Roy – basso *Bernie Rhodes – rumpukone ja ohjelmointi *Vince White – kitara kappaleessa "Do It Now" *Paul Simonon – basso kappaleessa "Do It Now" *Pete Howard – rummut kappaleessa "Do It Now" Luokka:The Clashin albumit Luokka:Vuoden 1985 albumit
Hamilkar Barka

Hamilkar Barka (noin 275 – 228 eaa.)Lancel, s. 9 oli karthagolainen kenraali ja valtiomies. Hänen poikansa Hannibal, Hasdrubal ja Mago olivat myös sotapäälliköitä. Hamilkar johti Karthagon joukkoja Sisiliassa Rooman tasavaltaa vastaan ensimmäisessä puunilaissodan loppuvaiheessa 247–241. Hän onnistui voittamaan useita taisteluita, mutta ei kuitenkaan pystynyt kukistamaan roomalaisia Sisiliassa. Hamilkaria pidettiin kuitenkin sodan pätevimpänä sotapäällikkönä.Goldsworthy, s. 95 Sodan päätyttyä Hamilkar määrättiin palaamaan Karthagoon. Hänen joukkonsa jäivät aluksi vielä Sisiliaan. Palattuaan sieltä palkkasotilaat ryhtyivät vaatimaan maksamatta jääneitä palkkojaan ja nousivat lopulta kapinaan. Karthago joutui konfliktissa lujille, mutta Hamilkar onnistui lopulta kukistamaan kapinan 237 eaa.Goldsworthy, s. 133-135 Kapinan päätyttyä Hamilkar määrättiin armeijan komentajaksi Hispaniaan. Hän soti alueella yhdeksän vuotta ja onnistui laajentamaan Karthagon alueita Välimeren rannikon viljavilta mailta pohjoiseen Ebrovirtaan asti. Hamilkar kuoli väijytyksessä 228 eaa.Goldsworthy, s. 137-138 Häntä seurasi komentajana vävynsä Hasdrubal. == Lähteet == * * === Viitteet === Luokka:Karthagon kenraalit Luokka:Rooman viholliset ja liittolaiset
BrookGPU

BrookGPU on Stanfordin yliopistossa kehitetty streamohjelmointikieli. Sitä käytetään nykyaikaisissa näytönohjaimissa yhdistämään näytönohjain ja ei- graafinen laitteisto tai GPGPU. Ohjelmointikieltä voidaan käyttää NVIDIAN ja ATIn näytönohjainten sekä Intelin näytönohjainten ohjelmoimiseen. BrookGPUta voidaan kirjoittaa streamohjelmointikielellä, joka on ANSI C:n variaatio. Sitä voidaan hyödyntää OpenGL 1.3 + Direct 9+ tai AMD:n Close to Metal -ohjelmointikielten taustana. Sen lisäksi sitä voidaan ajaa Microsoft Windows-, Linux- tai MAC OS X -käyttöjärjestelmissä. Vaikka BrookGPU on lisensoitu BSD-lisenssillä, jotkin osat ovat kuitenkin GNU-lisenssillä, ja se on vapaasti levitettävä ohjelma. BrookGPU on ollut betavaiheessa pitkän aikaa. Luokka:Ohjelmointi
Konna (artisti)

Konna on helsinkiläinen rap-artisti. Hän on tullut tunnetuksi Adebizi & Konna hip hop -duossa, jonka kanssa hän julkaisi Korvia myöten EP:n lokakuussa 2008. Konna julkaisi oman Sei7semän -nimisen sooloalbumin 5. toukokuuta 2010 3rd Rail Musicin kautta. Konna muodostaa Symposium Infra -nimisen yhtyeen tuottaja Ghost Roguen kanssa. Yhtyeen debyyttialbumi Pohjola julkaistiin Napoleon Digitalin kautta 16. marraskuuta 2012. Albumin kappaleista "Mustilla vesillä" ja "Lapinlahden lalli" on julkaistu musiikkivideot. == Diskografia == ===Soolo=== * Sei7semän (2010) ===Adebizi & Konna=== * Korvia myöten EP (2008) ===Symposium Infra=== * Pohjola (2012) ===Vierailijana=== Artisti Kappale Albumilta Muut vierailijat Vuosi Jontti & Shaka "Taivas on rajana" Rata-äänite Adebizi 2007 Jontti & Shaka "Sattuu ja tapahtuu (Kid Koma-remix)" Rata jatkuu 2008 Jontti & Shaka "Rata jatkuu" Rata jatkuu Petos, Adebizi, Kid Koma, Tatc, Mac Bueno, Itsetuho, Pikkupiru, T-Murha, Raimo & Ässä 2008 Mac Bueno & DJ Tatc "Sairas maailma" Nollegee Adebizi 2008 Aisti & Emeto "Pohjakosketus" Exitus Adebizi 2009 Petos "Katkeraan loppuun asti" Toivo parasta ja pelkää pahinta Adebizi 2010 Koivuniemen Herrat "Alennustilassa" Sokeat johdattaa 2010 Koivuniemen Herrat "Musta mieli" Sokeat johdattaa Adebizi 2010 AR2 "12 apinaa" Kompilaatio Adebizi 2011 Julma-Henri "Kiitos" Radio Jihad... SRJTNT vol. 2 Juju & Asa 2011 Speakeasy "Tähän asti opittua 2012" Tuottajalevy Shaka, Adebizi & Jontti 2012 Koivuniemen Herrat "Ihminen" Jotain uutta auringon alla Jontti 2012 Adebizi & Pikkupiru "Terapian tarpeessa" Näil mennää mitä on Julma-Henri 2014 == Aiheesta muualla == * Konna 3rd Rail Musicin sivustolla * * Konnan haastattelu Redrum-187 -sivustolla * Adebizin & Konnan haastattelu Redrum-187 -sivustolla Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt Luokka:Horrorcore-artistit
Raviv Limonad

Raviv Limonad (s. 26. elokuuta 1984, Netanya) on israelilainen koripalloilija. Hänen nykyinen seurajoukkueensa on Hapoel Tel Aviv BC. == Ura == Limonad aloitti koripallon Maccabi Natanyan juniorijoukkueissa. Vuonna 2002 hän siirtyi Ironi Ramat Ganiin, jossa hän pelasi puolitoista kautta. Kauden 2003–2004 puolessa välissä Limonad siirtyi Hapoel Jerusalemiin ja voitti seuran paidassa kauden 2003–2004 ULEB Cupin. Kaudella 2006–2007 hän kehittyi valtavasti Ironi Nahariyan paidassa ja tämä herätti Le Mans Sarthe Basketin kiinnostuksen. Ainoastaan yhden kauden jälkeen Israelin ulkopuolella Limonad palasi Ironi Nahariyaan. Hän pelasi seurassa maaliskuuhun 2009 saakka, jolloin hän siirtyi Maccabi Tel Aviviin, koska Ironi Nahariyalla oli talousvaikeuksia. Sopimus oli kolmen vuoden pituinen. Ainoastaan yhden kauden jälkeen Limonad siirtyi kuitenkin espanjalaiseen Menorca Bàsquetiin, josta hän siirtyi edelleen kauden päätyttyä Ironi Ashkeloniin. Kaudeksi 2012–2013 hän teki sopimuksen Hapoel Jerusalemiin, muttei pelannut seurassa koko kautta. Kaudeksi 2013–2014 Limonad siirtyi Hapoel Tel Avivin joukkueeseen. == Lähteet == == Aiheesta muualla == *Euroliigan pelaajaprofiili Luokka:Israelilaiset koripalloilijat Luokka:Vuonna 1984 syntyneet Luokka:Elävät henkilöt
Sitronelloli

Sitronelloli (C10H20O) on luonnossa esiintyvä monoterpenoidi, jota esiintyy monien kasvien öljyissä. Sitronellolia tavataan kahtena enantiomeerina (+)- ja (–)-sitronellolina. Kasveissa on usein kumpaakin isomeeria. (+)-Sitronelloli on vallitsevana muotona muun muassa Boronia citriodorassa, sitruunaeukalyptuksessa (Eucalyptus citriodora) ja sitruunaruohoihin kuuluvassa sitronellassa (Cymbopogon nardus). (–)-Sitronellolia esiintyy huomattavia määriä ruusuissa ja kurjenpolvissa. (–)-Sitronellolin tuoksu on (+)-muotoa hennompi. == Määrä kasveissa == Boronia citriodoran öljyissä sitronellolin osuus on 80 prosenttia. Ruusuissa ja kurjenpolvissa vastaava luku on 50 % ja sitruunaeukalyptuksessa ja sitruunaruohoissa noin 15-20 prosenttia. == Valmistus ja käyttö == Sitronellolia voitaisiin erottaa hajustekäyttöön kasvien öljyistä, mutta ruusuöljyn ongelmana on hinta ja muissa halvemmissa kasviöljyissä ongelmaksi muodostuu sitronellolin vähäisyys. Sitronellolia voidaan valmistaa teollisesti usealla eri tavalla. Sitronellaali on sitronellolin hapettumistuote ja voidaan pelkistää sitronelloliksi. Muita tapoja valmistaa yhdistettä on geraniolin tai nerolin vedytyksellä tai sitraalista vetyä poistamalla. Sitronelloli on yksi käytetyimmistä tuoksuvista aineista. sitä suihkutetaan muun muassa kukka-asetelmiin antamaan sitruunan tuoksua. Lisäksi yhdistettä käytetään valmistettaessa estereitä, joita syntyy sen ja karboksyylihappoanhydridien reaktiolla. Sitronellolia esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == == Aiheesta muualla == *Food Component Database (FooDB): Citronellol *ChemBlink: Citronellol *KEGG: Citronellol *Liber Herbarum II: Sitronellolia sisältäviä kasveja *Dr. Duke's Phytochemical and Ethnobotanical Databases: Citronellol *Pherobase: Floral Compound - citronellol *Pherobase: Semiochemical - citronellol Luokka:Terpeenit Luokka:Alkoholit